कहां ठहरें - शिरडी में साईं भक्तों के लिए शिरडी ट्रस्ट की ओर बड़ी संख्या में आवासीय सुविधा का प्रावधान है। सामान रखने के लिए लॉकर भी बनाए गए हैं। आप साई ट्रस्ट में अपने आवास की एडवांस बुकिंग भी करा सकते हैं। वैसे शिरडी में बड़ी संख्या में प्राइवेट होटल भी हैं। हालांकि बड़ी संख्या में शिरडी पहुंचने वाले साईं भक्त यहां कुछ घंटे रूकने के बाद आसपास के तीर्थ स्थलों की ओर प्रस्थान कर जाते हैं। शिरडी पहुंचने वाले श्रद्धालु अक्सर शिंगणापुर स्थित शनि मंदिर और नासिक , त्रयंबकेश्वर आदि जाते हैं।